title: 2007/658/ES: Rozhodnutie Rady z  26. septembra 2007 o uzatvorení Dodatkovej dohody medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami

text:
               13.10.2007

               SK

               Úradný vestník Európskej únie

               L 270/5

         ROZHODNUTIE RADY
   z 26. septembra 2007
   o uzatvorení Dodatkovej dohody medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami
   (2007/658/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou článku 300 ods. 2,
   so zreteľom na návrh Komisie,
   keďže:

               (1)

               Spoločenstvo, Lichtenštajnské kniežatstvo a Švajčiarska konfederácia prerokovali a parafovali Dodatkovú dohodu, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami z 21. júna 1999 (1).

               (2)

               Je v záujme Spoločenstva uvedenú dodatkovú dohodu schváliť,

         ROZHODLA TAKTO:
   Článok 1
   Dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dodatková dohoda“) sa týmto schvaľuje v mene Spoločenstva.
   Text dodatkovej dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dodatkovú dohodu s cieľom zaviazať Spoločenstvo.

      V Bruseli 26. septembra 2007

            Za Radu

            predseda

         J. SILVA

      (1)  Ú. v. ES L 114, 30.4.2002, s. 132.
    ---documentbreak---

               13.10.2007

               SK

               Úradný vestník Európskej únie

               L 270/6

         DODATKOVÁ DOHODA
   medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami
   EURÓPSKE SPOLOČENSTVO (ďalej len „Spoločenstvo“), ŠVAJČIARSKA KONFEDERÁCIA (ďalej len „Švajčiarsko“) A LICHTENŠTAJNSKÉ KNIEŽATSTVO (ďalej len „Lichtenštajnsko“),
   keďže:

               (1)

               Lichtenštajnsko tvorí colnú úniu so Švajčiarskom v súlade so Zmluvou z 29. marca 1923 uzatvorenou medzi Švajčiarskou konfederáciou a Lichtenštajnským kniežatstvom, na základe ktorej je Lichtenštajnsko začlenené do Švajčiarskeho colného územia (ďalej len „colná zmluva“).

               (2)

               Na základe colnej zmluvy sa na Lichtenštajnsko vzťahujú ustanovenia týkajúce sa zlepšenia prístupu na trh, ktoré Švajčiarsko schválilo pre poľnohospodárske výrobky pôvodom zo Spoločenstva a ktoré sú predmetom Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami z 21. júna 1999 (ďalej len „dohoda o poľnohospodárstve“).

               (3)

               Na účely správy dohody o poľnohospodárstve a zaručenia jej dobrého fungovania sa článkom 6 zriaďuje Spoločný výbor pre poľnohospodárstvo a článkom 19 prílohy 11 sa zriaďuje Spoločný veterinárny výbor, pričom obidva môžu upravovať špecifické časti dohody o poľnohospodárstve.

               (4)

               V súlade s dodatkovou dohodou o platnosti Dohody medzi Európskym hospodárskym spoločenstvom a Švajčiarkou konfederáciou z 22. júla 1972 pre Lichtenštajnské kniežatstvo sa Dohoda medzi Európskym hospodárskym spoločenstvom a Švajčiarskou konfederáciou z 22. júla 1972 vzťahuje aj na Lichtenštajnsko. V protokole č. 3 sa ustanovuje, že lichtenštajnské výrobky sa pokladajú za výrobky s pôvodom vo Švajčiarsku. V článku 4 dohody o poľnohospodárstve sa ustanovuje, že pravidlá pôvodu uplatniteľné podľa príloh 1, 2 a 3 majú byť také, ako sa uvádza v protokole č. 3 Dohody medzi Európskym hospodárskym spoločenstvom a Švajčiarkou konfederáciou z 22. júla 1972.

               (5)

               Všetky ustanovenia dohody o poľnohospodárstve vrátane akýchkoľvek úprav vykonaných spoločnými výbormi, ktoré sa touto dohodou zriaďujú, by sa mali uplatňovať na Lichtenštajnsko. Súčasne by mala byť v prípade Lichtenštajnska pozastavená platnosť príslušných častí Dohody o EHP, konkrétne prílohy I, kapitol XII a XXVII prílohy II a protokolu 47, a to dovtedy, kým sa na Lichtenštajnsko vzťahuje dohoda o poľnohospodárstve,

         DOHODLI SA TAKTO:
   Článok 1
   1.   Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami z 21. júna 1999 (ďalej len „dohoda o poľnohospodárstve“) vrátane akýchkoľvek úprav vykonaných Spoločným výborom pre poľnohospodárstvo a Spoločným veterinárnym výborom sa uplatňuje na Lichtenštajnsko.
   2.   Úpravy príloh 4 až 11 dohody o poľnohospodárstve vzťahujúce sa osobitne na Lichtenštajnsko sú uvedené v prílohe k tejto dohode (ďalej len „dodatková dohoda“), ktorá tvorí jej neoddeliteľnú súčasť.
   Článok 2
   1.   Na účely uplatňovania a rozvíjania dohody o poľnohospodárstve a bez toho, aby bol dotknutý jej dvojstranný charakter, budú záujmy Lichtenštajnska reprezentované lichtenštajnským zástupcom v rámci švajčiarskej delegácie pri Spoločnom výbore pre poľnohospodárstvo a Spoločnom veterinárnom výbore a v ich pracovných skupinách.
   2.   Spoločný výbor pre poľnohospodárstvo môže upravovať prílohu k tejto dodatkovej dohode v súlade s ustanoveniami článkov 6 a 11 dohody o poľnohospodárstve. Spoločný veterinárny výbor pre poľnohospodárstvo môže upravovať prílohu k tejto dodatkovej dohode v prípade, že sa úpravy vzťahujú na prílohu 11 dohody o poľnohospodárstve v súlade s ustanoveniami článku 19 uvedenej prílohy. Takéto úpravy podliehajú schváleniu lichtenštajnským zástupcom.
   Článok 3
   Táto dodatková dohoda:

               a)

               nadobúda platnosť dňom jej podpísania;

               b)

               môže byť vypovedaná písomným oznámením ostatným stranám. Jej platnosť skončí rok odo dňa uvedeného oznámenia;

               c)

               prestane platiť, ak skončí platnosť dohody o poľnohospodárstve alebo colnej zmluvy.

         Článok 4
   Táto dodatková dohoda je vyhotovená v troch exemplároch v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.

      Съставено в Брюксел на двадесет и седми ceптeмври две хиляди и седма година.
      Hecho en Bruselas, el veintisiete de septiembre de dos mil siete.
      V Bruselu dne dvacátého sedmého září dva tisíce sedm.
      Udfærdiget i Bruxelles den syvogtyvende september to tusind og syv.
      Geschehen zu Brüssel am siebenundzwanzigsten September zweitausendsieben.
      Kahe tuhande seitsmenda aasta septembrikuu kahekümne seitsmendal päeval Brüsselis.
      Έγινε στις Βρυξέλλες, στις είκοσι επτά Σεπτεμβρίου δύο χιλιάδες επτά.
      Done at Brussels on the twenty seventh day of September in the year two thousand and seven.
      Fait à Bruxelles, le vingt-sept septembre deux mille sept.
      Fatto a Bruxelles, addì ventisette settembre duemilasette.
      Briselē, divi tūkstoši septītā gada divdesmit septītajā septembrī.
      Priimta du tūkstančiai septintųjų metų rugsėjo dvidešimt septintą dieną Briuselyje.
      Kelt Brüsszelben, a kétezer-hetedik év szeptember havának huszonhetedik napján.
      Magħmul fi Brussell, fis-sebgħa u għoxrin jum ta' Settembru tas-sena elfejn u sebgħa.
      Gedaan te Brussel, de zevenentwintigste september tweeduizend zeven.
      Sporządzono w Brukseli, dnia dwudziestego siódmego września roku dwa tysiące siódmego.
      Feito em Bruxelas, em vinte e sete de Setembro de dois mil e sete.
      Întocmit la Bruxelles, douăzeci și șapte septembrie două mii șapte.
      V Bruseli dňa dvadsiateho siedmeho septembra dvetisícsedem.
      V Bruslju, dne sedemindvajsetega septembra leta dva tisoč sedem.
      Tehty Brysselissä kahdentenakymmenentenäseitsemäntenä päivänä syyskuuta vuonna kaksituhattaseitsemän.
      Som skedde i Bryssel den tjugosjunde september tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжество Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendømmet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensleinin ruhtinaskunnan puolesta
         För Furstendömet Liechtenstein

   PRÍLOHA
   k dodatkovej dohode
   Zásada
   Zákony a záväzky, právne ustanovenia, zoznamy, názvy a termíny, ktoré sú v dohode o poľnohospodárstve ustanovené pre Švajčiarsko, sa vzťahujú aj na Lichtenštajnsko, s výhradou nasledujúcich úprav a dodatkov.
   Tam, kde sú švajčiarskym kantonálnym orgánom pridelené povinnosti, zodpovednosť a právomoci, vzťahujú sa tieto rovnako na príslušné lichtenštajnské verejné orgány. Pre záležitosti spravované poľnohospodárskymi kantonálnymi orgánmi je to poľnohospodársky úrad („Landwirtschaftsamt“) so sídlom na Dr. Grass-Strasse 10, FL-9490 Vaduz a pre záležitosti spravované veterinárnymi a potravinárskymi kantonálnymi orgánmi je to Úrad pre potravinársku inšpekciu a veterinárne záležitosti (OFV) („Amt für Lebensmittelkontrolle und Veterinärwesen“) so sídlom na Postplatz 2, FL-9494 Schaan.
   Okrem toho, pokiaľ ďalej nie je ustanovené inak, Lichtenštajnsko patrí aj do kompetencie súkromných organizácií, ktoré boli poverené osobitnými úlohami (napr. inšpekčné a certifikačné orgány).
   Úpravy/dodatky vzťahujúce sa na prílohy 4 až 11 k dohode o poľnohospodárstve
   Príloha 4, Ochrana rastlín
   Príloha 5, Krmivá
   Príloha 6, Odvetvie osív
   Príloha 7, Obchod s vinárskymi produktmi
   Chránené názvy vinárskych produktov s pôvodom v Lichtenštajnsku (v zmysle článku 6 prílohy 7)
   Zemepisné označenia
   Akostné vína

               —

               Balzers

               —

               Bendern

               —

               Eschen

               —

               Eschnerberg

               —

               Gamprin

               —

               Mauren

               —

               Ruggell

               —

               Schaan

               —

               Schellenberg

               —

               Triesen

               —

               Vaduz

         Stolové vína so zemepisným označením

               —

               Liechtensteiner Oberländer Landwein

               —

               Liechtensteiner Unterländer Landwein

         Tradičné označenia

               —

               Ablass

               —

               Appellation d’origine contrôlée

               —

               Auslese Liechtenstein

               —

               Beerenauslese

               —

               Beerle

               —

               Beerli

               —

               Beerliwein

               —

               Eiswein

               —

               Federweiss (1)

               —

               Grand Cru Liechtenstein

               —

               Kretzer

               —

               Landwein

               —

               Sélection Liechtenstein

               —

               Strohwein

               —

               Süssdruck

               —

               Trockenbeerenauslese

               —

               Weissherbst

         Príloha 8, O vzájomnom uznávaní a ochrane názvov liehových nápojov a nápojov na báze aromatizovaných vín
   Chránené názvy pre liehoviny s pôvodom v Lichtenštajnsku (v zmysle článku 4 prílohy 8)
   Destilát z hroznových výliskov (matoliny)

               —

               Balzner Marc

               —

               Benderer Marc

               —

               Eschner Marc

               —

               Eschnerberger Marc

               —

               Gampriner Marc

               —

               Maurer Marc

               —

               Ruggeller Marc

               —

               Schaaner Marc

               —

               Schellenberger Marc

               —

               Triesner Marc

               —

               Vaduzer Marc.

         Príloha 9, Ekologicky produkované poľnohospodárske výrobky a potraviny
   Príloha 10, Uznávanie kontrol zhody pre čerstvé ovocie a zeleninu podliehajúce obchodným normám
   Príloha 11, Zdravie zvierat a zootechnické opatrenia uplatniteľné na obchod so živými zvieratami a živočíšnymi produktmi
   Systém TRACES
   Komisia v spolupráci s Úradom pre potravinársku inšpekciu a veterinárne záležitosti (OFV, „Amt für Lebensmittelkontrolle und Veterinärwesen“) začlení Lichtenštajnsko do systému TRACES v súlade s rozhodnutím Komisie 2004/292/ES z 30. marca 2004.
   Pravidlá týkajúce sa zvierat pasúcich sa na pohraničných územiach
   Pravidlá týkajúce sa zvierat pasúcich sa na pohraničných územiach definované v kapitole 1 bode III dodatku 5 k prílohe 11 k dohode o poľnohospodárstve sú mutatis mutandis uplatniteľné na Lichtenštajnsko.
   V prípade Lichtenštajnska časti krajiny uvedené v článku 1 rozhodnutia Komisie 2001/672/ES z 20. augusta 2001 o ustanovení zvláštnych pravidiel použiteľných na premiestňovanie hovädzieho dobytka pri vyháňaní na letné pastviny v horských oblastiach a uvedené v príslušnej prílohe sú: Lichtenštajnsko.
   Právne predpisy
   V prípade Lichtenštajnska sa nariadenie o ochrane zvierat (SR 455.1), ktoré je, pokiaľ ide o Švajčiarsko, uvedené v dodatku 5 kapitole 3 časti III – Ochrana zvierat bode 1 nahrádza lichtenštajnským zákonom o ochrane zvierat (TschG – Tierschutzgesetz) z 20. decembra 1988, LGBl. 1989 č. 3, LR 455.0 a lichtenštajnským nariadením o ochrane zvierat (TschV – Teirschutzverordnung) z 12. júna 1990, LGBl. 1990 č. 33, LR 455.01.

      (1)  Bez toho, aby bolo dotknuté používanie tradičného nemeckého označenia „Federweißer“ pre čiastočne prekvasený hroznový mušt určený na priamu ľudskú spotrebu podľa odseku 34c nemeckého nariadenia o vínach (Veinverordnung) a tiež podľa článku 12 ods. 1 písm. b) a článku 14 ods. 1 nariadenia Komisie (ES) č. 753/2002 v znení zmien a doplnení.


title: 2012/671/EÚ: Rozhodnutie Súdneho dvora z  23. októbra 2012 o súdnej funkcii podpredsedu Súdneho dvora

text:
               30.10.2012

               SK

               Úradný vestník Európskej únie

               L 300/47

         ROZHODNUTIE SÚDNEHO DVORA
   z 23. októbra 2012
   o súdnej funkcii podpredsedu Súdneho dvora
   (2012/671/EÚ)
   SÚDNY DVOR
   so zreteľom na Zmluvu o fungovaní Európskej únie, a najmä jej články 278, 279, 280 a 299 štvrtý odsek,
   so zreteľom na Zmluvu o založení Európskeho spoločenstva pre atómovú energiu, a najmä jej článok 81 tretí a štvrtý odsek, článok 157 a článok 164 tretí odsek,
   so zreteľom na Protokol o Štatúte Súdneho dvora Európskej únie, a najmä jeho články 9a, 39 a 57,
   so zreteľom na Rokovací poriadok Súdneho dvora z 25. septembra 2012, a najmä jeho článok 10 ods. 3 a články 13, 160 až 166,
   keďže:

               (1)

               Podľa článku 39 druhého odseku Protokolu o Štatúte Súdneho dvora Európskej únie môže právomoci uvedené v prvom odseku tohto ustanovenia vykonávať podľa podmienok ustanovených v rokovacom poriadku podpredseda Súdneho dvora.

               (2)

               Súdny dvor v súlade s článkom 10 ods. 3 svojho rokovacieho poriadku rozhodnutím spresní podmienky, za ktorých podpredseda zastupuje predsedu Súdneho dvora pri výkone jeho súdnej funkcie.

               (3)

               Rokovací poriadok Súdneho dvora z 25. septembra 2012 nadobudne účinnosť 1. novembra 2012.

               (4)

               Rozhodnutie týkajúce sa podmienok, za ktorých podpredseda zastupuje predsedu Súdneho dvora pri výkone jeho súdnej funkcie, by malo nadobudnúť účinnosť v rovnaký deň.

         PRIJÍMA TOTO ROZHODNUTIE:
   Článok 1
   Podpredseda Súdneho dvora zastupuje predsedu Súdneho dvora pri výkone súdnej funkcie stanovenej v článku 39 prvom odseku a článku 57 Protokolu o štatúte Súdneho dvora Európskej únie a článkoch 160 až 166 Rokovacieho poriadku Súdneho dvora.
   V prípade prekážky vo výkone funkcie podpredsedu, funkciu uvedenú v predchádzajúcom odseku vykonáva niektorý z predsedov päťčlenných komôr; v prípade, že to nie je možné, niektorý z predsedov trojčlenných komôr a v prípade, ak ani to nie je možné, niektorý z ďalších sudcov, podľa poradia stanoveného v článku 7 rokovacieho poriadku.
   Článok 2
   Toto rozhodnutie nadobúda účinnosť 1. novembra 2012.
   Článok 3
   Toto rozhodnutie sa uverejní v Úradnom vestníku Európskej únie.

      V Luxemburgu 23. októbra 2012

            tajomník

         A. CALOT ESCOBAR

            predseda

         V. SKOURIS


Dôležité právne oznámenie

|

52007DP0189

Rozhodnutie Európskeho parlamentu z 22. mája 2007 o zmene a doplnení článku 47 rokovacieho poriadku o spolupráci výborov (2007/2016(REG))

Úradný vestník 102 E , 24/04/2008 S. 0089 - 0090

		P6_TA(2007)0189Spolupráca výborov (zmena a doplnenie článku 47 rokovacieho poriadku)Rozhodnutie Európskeho parlamentu z 22. mája 2007 o zmene a doplnení článku 47 rokovacieho poriadku o spolupráci výborov (2007/2016(REG))Európsky parlament,- so zreteľom na návrh zmeny a doplnenia rokovacieho poriadku (B6-0461/2006),- so zreteľom na články 201 a 202 rokovacieho poriadku,- so zreteľom na správu Výboru pre ústavné veci (A6-0139/2007),1. sa rozhodol zmeniť a doplniť svoj rokovací poriadok v zmysle nižšie uvedenej zmeny;2. upozorňuje, že táto zmena a doplnenie nadobúda účinnosť v prvý deň nasledujúcej schôdze Európskeho parlamentu;3. poveruje svojho predsedu, aby toto rozhodnutie postúpil pre informáciu Rade a Komisii.PLATNÝ TEXT | POZMEŇUJÚCE A DOPLŇUJÚCE NÁVRHY |Pozmeňujúci a doplňujúci návrh 3Článok 47Rozšírená spolupráca výborov | Postup pridružených výborov |Ak podľa názoru konferencie predsedov vec patrí takmer v rovnakej miere do pôsobnosti dvoch výborov, alebo ak rôzne jej časti patria do pôsobnosti dvoch výborov, použije sa článok 46 a tieto doplňujúce ustanovenia: | Ak bola otázka pôsobnosti postúpená konferencii predsedov v zmysle článku 179 ods. 2 alebo článku 45 a konferencia predsedov sa na základe prílohy VI nazdáva, že vec patrí takmer v rovnakej miere do pôsobnosti dvoch alebo viacerých výborov, alebo že jej rôzne časti patria do pôsobnosti dvoch alebo viacerých výborov, použije sa článok 46 a tieto doplňujúce ustanovenia: |— časový rozvrh spoločne odsúhlasia obidva výbory; | — časový rozvrh spoločne odsúhlasia dotknuté výbory, |—spravodajca a spravodajca výboru požiadaného o stanovisko sa usilujú o dosiahnutie dohody o textoch, ktoré predkladajú svojim výborom, a o svojich stanoviskách k pozmeňujúcim a doplňujúcim návrhom; | —spravodajca a spravodajcovia výborov požiadaných o stanovisko sa navzájom informujú a usilujú sa o dosiahnutie dohody o textoch, ktoré predkladajú svojim výborom, a o svojich stanoviskách k pozmeňujúcim a doplňujúcim návrhom, || —zúčastnení predsedovia, spravodajca a spravodajcovia výborov požiadaných o stanovisko sa snažia spolu identifikovať oblasti textu patriace do ich výlučných alebo spoločných pôsobností a odsúhlasiť presné náležitosti ich spolupráce, |—gestorský výbor prijme bez hlasovania pozmeňujúce a doplňujúce návrhy výboru požiadaného o stanovisko vo veciach, ktoré podľa názoru predsedu gestorského výboru na základe prílohy VI a po predchádzajúcej porade s predsedom výboru požiadaného o stanovisko patria do pôsobnosti výboru požiadaného o stanovisko, a ktoré nie sú v rozpore s inými časťami správy. | —gestorský výbor prijme bez hlasovania pozmeňujúce a doplňujúce návrhy pridruženého výboru vo veciach, ktoré podľa názoru predsedu gestorského výboru na základe prílohy VI a po predchádzajúcej porade s predsedom pridruženého výboru patria do výhradnej pôsobnosti výboru požiadaného o stanovisko, a ktoré nie sú v rozpore s inými časťami správy. Predseda príslušného výboru zohľadní akúkoľvek dohodu dosiahnutú podľa tretej zarážky, || —v prípade zmierovacieho konania o návrhu musí byť v delegácii Parlamentu zastúpený spravodajca každého pridruženého výboru požiadaného o stanovisko. |--------------------------------------------------


title: Rozhodnutie Európskeho parlamentu (EÚ) 2017/1686 z 27. apríla 2017 o účtovnej závierke Európskeho monitorovacieho centra pre drogy a drogovú závislosť za rozpočtový rok 2015

text:
               29.9.2017

               SK

               Úradný vestník Európskej únie

               L 252/261

         ROZHODNUTIE EURÓPSKEHO PARLAMENTU (EÚ) 2017/1686
   z 27. apríla 2017
   o účtovnej závierke Európskeho monitorovacieho centra pre drogy a drogovú závislosť za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2015 spolu s odpoveďou centra (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória centru za plnenie rozpočtu za rozpočtový rok 2015 (05873/2017 – C8-0051/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (4), a najmä na jeho článok 15,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0099/2017),

               1.

               schvaľuje účtovnú závierku Európskeho monitorovacieho centra pre drogy a drogovú závislosť za rozpočtový rok 2015;

               2.

               poveruje svojho predsedu, aby postúpil toto rozhodnutie riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 128.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 376, 27.12.2006, s. 1.

      (5)  Ú. v. EÚ L 328, 7.12.2013, s. 42.